[{"text_idx": "#000001", "text": "Pan benderfynodd Ben Dodd ymuno a\u0302 rhai ffrindiau mewn Clwb Roboteg amser cinio pan oedd yn yr ysgol uwchradd, ychydig a wyddai mai dyma fyddai dechrau ei daith ar yrfa mewn Cyfrifiadureg. Aeth Ben ymlaen i gymryd rhan yn y First Lego League, gan gynrychioli'r ysgol yn y cystadlaethau cenedlaethol a rhyngwladol."}, {"text_idx": "#000003", "text": "Mae Ben wedi mynd ymlaen a\u0302'i angerdd am gyfrifiadureg, ac ar hyn o bryd mae wedi cofrestru ar gwrs gradd ym Mhrifysgol Abertawe. Mae'n awyddus dros ben i 'roi yn o\u0302l' ac ysbrydoli pobl ifanc fel ef ei hun sydd a\u0302 dim neu fawr ddim dealltwriaeth o sut i droi diddordeb mewn cyfrifiaduron a roboteg yn yrfa bosibl. Mae wedi parhau i weithio gyda'r ti\u0302m Technocamps fel Uwch-lysgennad, gan helpu mewn gweithdai, clybiau codio, a chefnogi'r Prosiect mewn digwyddiadau a gweithgareddau hyrwyddo."}, {"text_idx": "#000004", "text": "Mae hefyd yn sylweddoli bod gan ei radd mewn Cyfrifiadureg y potensial i agor llawer o ddrysau iddo yn y dyfodol a bod yna lawer o lwybrau gyrfa gwahanol y gallai eu cymryd. Fel egin entrepreneur (yn ogystal a\u0302 gwyddonydd cyfrifiadurol!), Mae'n awyddus i ddechrau ei gwmni ei hun yn seiliedig ar ddeallusrwydd artiffisial a delweddu data.\nBeth bynnag sydd yng ngho\u0302l y dyfodol, dymunwn yn dda iddo. A phwy a w\u0302yr... Efallai fod Technocamps wedi ysbrydoli'r aml-filiwnydd technolegol nesaf!"}, {"text_idx": "#000005", "text": "\u201cRoedd rhaglennu a roboteg yn frawychus iawn i mi ar y dechrau. Roeddwn i'n meddwl bod yn rhaid i mi aros tan y Brifysgol i ddechrau dysgu \u2013 newidiodd Technocamps hynny i mi. Roedd yn gyflwyniad gwych i Gyfrifiadureg, ac fe helpodd fi i wella fy sgiliau rhaglennu wrth i mi symud ymlaen trwy'r ysgol.\u201d"}]